K.C કૉલેજની ડાયમન્ડ જ્યુબિલીની ઉજવણીનું ગઈ કાલે ફંક્શન યોજાયું હતું, જેમાં રાષ્ટ્રપતિ પ્રણવ મુખરજી સહિત અમિતાભ બચ્ચન અને અન્ય મહાનુભાવો આવ્યા હતા. K.C કૉલેજમાંથી એજ્યુકેશન મેળવનાર અનિલ અંબાણીએ તેમની સાથે બનેલા એ કિસ્સાની યાદ અપાવતાં કહ્યું હતું કે ‘૧૯૭૫માં હું કૉલેજમાં દાખલ થયેલો. એ વખતે મારા ઍડ્મિશનના ઇન્ટરવ્યુ માટે હું અહીં આવ્યો હતો ત્યારે મારી સરનેમ અંબાણી હોવાથી બધા મારી સાથે સિંધીમાં વાત કરતા હતા. ત્યાં મોટા ભાગના સ્ટુડન્ટ્સની સરનેમ કુંદનાણી, નિચાણી, કેવલરામાણી હતી એથી તેમણે અંબાણી સરનેમ પણ સિંધી ધારી લીધી હતી. એક ક્ષણ માટે તો મને એમ જ લાગ્યું હતું કે મારી સરનેમમાં 'ણી' હોવાને કારણે મને ઍડ્મિશન મળ્યું છે. જોકે મને ‘અંબાણી’ સરનેમ પ્રત્યે માન છે. મને ગુજરાતી હોવાનો અને સૌથી વધુ ઇન્ડિયન હોવાનો ગર્વ છે.’